5. ΑΠΟΦΑΣΙΣ ΕΠΙΤΡΟΠΗΣ ΔΙΟΙΚΗΣΕΩΣ ΙΚΑ Αριθ. Πρωτ.59760/11551 της 26  Σεπτ.1953 Περί αντιμετωπίσεως ωρισμένων περιπτώσεων λουτροθεραπείας. Η Επιτροπή Διοικήσεως επί εισηγήσεως του Ασφαλιστικού Κλάδου εν η αναφέρεται ότι, τινές των ησφαλισμένων υπέβαλον αιτήσεις περί αποδόσεως δαπάνης λόγω λουτροθεραπείας πραγματοποιηθείσης προ του δια της από 24.7.53 αποφάσεως του Δ.Σ., καθορισμού της λουτρικής περιόδου. Λαβούσα υπ’ όψιν ότι κατά το τρέχον έτος εβράδυνεν η έκδοσις των σχετικών με την παροχήν λουτροθεραπείας διαταγών και ως εκ τούτου ηναγκάσθησαν τινές εκ των ησφαλισμένων να υποβληθούν εις λουτροθεραπείαν ιδίαις δαπάναις, Αποφασίζει ομοφώνως όπως, οσάκις διαπιστούται ότι λόγω των συνθηκών της περιπτώσεως επεβάλλετο η λουτροθεραπεία καθ’ όν χρόνον επραγματοποιήθη αύτη, προσκομίζονται δε παρά του ησφαλισμένου τα κατά νόμον δικαιολογητικά, εγκρίνεται η απόδοσις της υπό των οικείων διατάξεων καθοριζομένης δαπάνης. 15Β.Ε.γ.5 Λουτροθεραπεία και Αεροθεραπεία 